CPF Call บวกกว่า 30% หลังหุ้นอ้างอิงปิด +4%
ภาวะการซื้อขาย DW วานนี้ว่า แรงซื้อหุ้นกลุ่มแบงค์ รับเหมาก่อสร้าง วัสดุก่อสร้าง และปิโตรเคมี หนุนดัชนีหุ้นไทยฟื้นตัวจากเปิดตลาดช่วงเช้า และส่งผลให้ Call DW ที่อ้างอิงหุ้นในกลุ่มดังกล่าวปรับตัวขึ้นอย่างแข็งแกร่ง
11 ก.ย. 2558

บล.แมคควอรี เปิดเผยถึง ภาวะการซื้อขาย DW วานนี้ว่า แรงซื้อหุ้นกลุ่มแบงค์ รับเหมาก่อสร้าง วัสดุก่อสร้าง และปิโตรเคมี หนุนดัชนีหุ้นไทยฟื้นตัวจากเปิดตลาดช่วงเช้า และส่งผลให้ Call DW ที่อ้างอิงหุ้นในกลุ่มดังกล่าวปรับตัวขึ้นอย่างแข็งแกร่ง
รวมทั้ง SET50 Call DW ที่มีวอลุ่มซื้อขายเข้ามาเป็นจำนวนมากในช่วงบ่ายจากการที่ดัชนีหลักทรัพย์อ้างอิงค่อยๆลดช่วงลบจน ตัวอย่าง DW28 ที่ได้รับความนิยม เช่น S5028C1510A ส่วน DW28 บนหุ้นรายตัวที่ได้รับความสนใจวานนี้ได้แก่ IVL28C1601A KBAN28C1511A และ JAS28C1607A
โดย DW ที่ปรับตัวขึ้นโดดเด่นได้แก่ Call DW บนหุ้น CPF และ TPIPL หลังจากหุ้นอ้างอิงปิดตลาด +4.1%  และ 4.0% ส่งผลให้ Call DW ปรับตัวขึ้นตาม เช่น CPF28C1512A +30.8% TPIP28C1510A +28.6% TPIP28C1512A +17.2% และ TPIP28C1601A +11.9% ตามลำดับ  ขณะที่ DW กลุ่มเทคโนโลยี ปรับตัวลงตามหุ้นอ้างอิง เช่น ADVA28C1510A -13.8% และ SAMA28C1601A -5.2% เทียบกับหุ้นอ้างอิงที่ปิด -0.4% และ -0.9% ตามลำดับ
อย่างไรก็ตาม ข้อมูลการซื้อขาย DW28 วานนี้ แสดงให้เห็นว่านักลงทุนเริ่มหันมาสนใจ DW บนหุ้นอ้างอิงอื่นๆมากขึ้น โดยมีแรงซื้อสุทธิใน JAS28C1607A 11.9 ล้านหน่วย BANP28C1601A 7.1 ล้านหน่วย และ TTA28C1601A 3.3 ล้านหน่วย รวมทั้งมีแรงซื้อสุทธิ S5028C1510A ด้วย  ส่วนแรงขายสุทธิส่วนใหญ่เป็นแรงขายทำกำไรใน DW ที่ปรับตัวขึ้น เช่น IVL28C1601A 4.0 ล้านหน่วย CPF28C1512A 1.0 ล้านหน่วย รวมทั้งมีแรงขายใน S5028P1509C 2.3 ล้านหน่วย อีกด้วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 36,178.12 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,548.24 ล้านบาท
คิดเป็น 4.3%